Primarul Capitalei, Gabriela Firea, este de părere că preşedintelui Klaus Iohannis nu i-a displăcut propunerea PSD pentru funcţia de premier, spunând că probabil l-a surprins, întrucât Viorica Dăncilă are relaţii foarte bune la Bruxelles şi Strasbourg şi că a avut foarte multe vizite şi întâlniri.

Foto: Inquam Photos / George Călin

„Cred că domnului preşedinte Iohannis nu i-a displăcut faptul că PSD a propus o doamnă pentru funcţia de premier. Este un om cu relaţii extraordinare la Bruxelles şi la Strasbourg şi relaţii diplomatice, pentru că a efectuat foarte multe vizite şi a avut foarte multe întâlniri. Cred că l-a surprins plăcut propunerea noastră”, a declarat Gabriela Firea duminică seară la România TV.

Edilul a mai spus că Viorica Dăncilă va avea un debut de mandat foarte bun.

„Suntem într-o stare de constituţionalitate, de normalitate. După ce activitatea premierului interimar se va termina, eu cred că doamna Dăncilă va avea un debut de mandat foarte bun”, a mai spus Firea.

Sursa: News.ro